членове 101, 102 и 106 от Договора за функционирането на Европейския съюз, Регламент (ЕО) No 139/2004 на Съвета от 20 януари 2004 г. относно контрола върху концентрациите между предприятия (Регламентът на ЕС за сливанията), както и техните регламенти за изпълнение и изменения;
 б)
 за Украйна — Закон No 2210-III от 11 януари 2001 г. (с изменения), както и подзаконовите разпоредби за прилагането му и неговите изменения. В случай на противоречие между разпоредбите на Закон No 2210-III и друга материалноправна разпоредба относно конкуренцията Украйна гарантира, че законът има преимуществена сила в частта на противоречието; както и
 в)
 всички промени, които могат да претърпят инструментите, посочени по-горе, след влизането в сила на настоящото споразумение.
 3.
 В приложение XXIII се съдържат обяснения на термините, използвани в настоящия раздел.
 Член 254
 Принципи
 Страните признават значението на свободната и ненарушена конкуренция за своите търговски отношения. Страните признават, че антиконкурентните стопански практики и операции могат да нарушат правилното функциониране на пазарите и изобщо да компрометират ползите от либерализацията на търговията. Страните се споразумяват, че изброените по-долу практики и операции, както са посочени в съответното им законодателство в областта на конкуренцията, са несъвместими с настоящото споразумение, доколкото те могат да засегнат търговията между страните:
 а)
 споразумения, съгласувани практики и решения на сдружения на предприятия, чийто предмет или ефект е препятстването, ограничаването, нарушаването или същественото отслабване на конкуренцията на територията на всяка от страните;
 б)
 злоупотребата от страна на едно или повече предприятия с господстващо положение на територията на всяка от страните; или
 в)
 концентрациите между предприятия, който водят до създаване на монопол или до съществено ограничаване на конкуренцията на пазара на територията на всяка от страните.
 Член 255
 Изпълнение
 1. ЕС като страна и Украйна запазват в сила законодателство в областта на конкуренцията, с което ефективно се противодейства на практиките и операциите, посочени в член 254, букви а), б) и в).
 2. Страните поддържат органи, отговарящи за ефективното прилагане на законодателството в областта на конкуренцията, посочено в параграф 1 от настоящия член, и им осигуряват необходимите за това средства.
 3. Страните признават значението на прилагането на съответното законодателство в областта на конкуренцията по прозрачен, своевременен и недискриминационен начин, като съблюдават принципите на процесуална справедливост и правата на защита. Всяка от страните гарантира, че:
 а)
 преди орган за защита на конкуренцията на една от страните да наложи санкция или да приложи средство за правна защита срещу физическо или юридическо лице за нарушаване на законодателството в областта на конкуренцията на съответната страна, той дава възможност на засегнатото физическо или юридическо лице — след като му е съобщил своите временни заключения относно наличието на нарушение — да бъде изслушано и да представи доказателства в разумен срок, който се определя в съответното законодателство в областта на конкуренцията на страните; и
 б)
 съд или друг независим правораздавателен орган, създаден по силата на законодателството на съответната страна, налага такава санкция или прилага такова средство за правна защита, или — по искане на лицето — ги преразглежда.
 4. По искане на една от страните всяка страна предоставя на другата страна обществена информация относно дейностите